**Tájékoztató a gazdálkodó szervezetek számára**

A kötelező kéményseprő-ipari szolgáltatások ellátási rendje – a jogszabályok módosulása miatt – 2016. július 1-től jelentősen megváltozott.

Ettől az időponttól minden **gazdálkodó szervezet köteles megrendelni** az adott megyében működő – az Országos Katasztrófavédelmi Főigazgatóság által nyilvántartásba vett – kéményseprő-ipari szolgáltatótól a kéményseprő-ipari tevékenység körébe tartozó munkavégzést.

A természetes személyek tulajdonában – de nem társasházban – lévő ingatlanok tulajdonosai is a fentiek szerint kötelesek eljárni, amennyiben az adott ingatlanba egyéni vállalkozás, gazdasági társaság, egyesület stb. székhelye, telephelye vagy fióktelepe van bejegyezve.

Zala és Veszprém megyében jelenleg a **Lángőr’94 Kft.** – mint bejegyzett szolgáltató – végez kéményseprő-ipari szolgáltatásokat. A cég tevékenységeiről és elérhetőségeiről a [www.langor94.hu](http://www.langor94.hu) honlapon lehet tájékozódni.